تظاهر أولياء أمور وطلاب المراحل التعليمية الأساسية بقويسنا بالمنوفية، أمام مبنى مجلس المدينة، اعتراضًا على إغلاق وزارة الداخلية لمراكز الدروس الخصوصية واعتقال المدرسين منها.
وقامت شبكة "رصد" بسؤال أولياء الأمور عن الأزمة، فقال محمد سعيد: "الحكومة مش لاقية تجيب فلوس منين بتاجر فينا وفي أولادنا وفي مستقبلهم، المناهج صعبة والمدرسين مبيشرحوش واعتماد أولادنا على المراكز دى يعني إغلاقها معناه رسوبهم والحكومة أهم حاجة عندها تستفيد من الأهالي".
وأضاف وائل كمال، طالب "المفروض قبل ما يفكروا يغلقوا مراكز الدروس الخصوصية يفكروا الأول ازاي يطوروا المناهج ويسهلوا للطالب كيفية الحصول على المعلومة علشان منضطرش ناخد دروس لحل عقد المناهج المصرية اللي مش بنستفيد منها حاجة".
وقال رضا الباجوري، مدرس: "الحكومة أغلقت المراكز واعتقلت المدرسين الموجودين فيها بدون توفير بديل للطلاب، والامتحانات على الأبواب"، موجهًا رسالته لوزير التعليم قائلًا: "لو عاوزنا منديش دروس بص لدخل المدرس اللى مبيكفيش العيش الحاف وحسن من وضعه وهو ميضطرش يمد إيده للطالب ويعطي دروس خصوصية، بس للأسف احنا في الدولة".